###### Projekts

##### Latvijas Republikas Ministru kabinets

1. 2017.gada \_\_\_.\_\_\_\_\_\_\_ Noteikumi Nr.
2. Rīgā (prot. Nr. §.)

**Grozījumi Ministru kabineta 2006.gada 14.februāra noteikumos Nr.128 “Noteikumi par institūcijām, kas izsniedz Latvijas Republikas iedzīvotājiem nepieciešamos dokumentus viņu profesionālās kvalifikācijas atzīšanai ārvalstīs, un šo dokumentu izsniegšanas kārtību”**

Izdoti saskaņā ar likuma

“Par reglamentētām profesijām un

profesionālās kvalifikācijas atzīšanu”

56.panta astoto daļu

Izdarīt Ministru kabineta 2006.gada 14.februāra noteikumos Nr.128 “Noteikumi par institūcijām, kas izsniedz Latvijas Republikas iedzīvotājiem nepieciešamos dokumentus viņu profesionālās kvalifikācijas atzīšanai ārvalstīs, un šo dokumentu izsniegšanas kārtību” (Latvijas Vēstnesis, 2006, 29. nr.) šādus grozījumus:

1. Papildināt 2. punktā ievaddaļu pēc vārda “profesijās” ar vārdiem “izņemot reglamentētajās profesijās veselības aprūpes jomā”.

2. Papildināt noteikumus ar 2.1 un 2.2 punktu šādā redakcijā:

 “2.1 Ja Latvijas Republikā reglamentētajās profesijās veselības aprūpes jomā personai ir normatīvajos aktos noteiktajā kārtībā izdots spēkā esošs ārstniecības personas sertifikāts, šo noteikumu 2. punktā minētos dokumentus izsniedz Ārstniecības likuma 29. panta otrajā daļā noteiktās ārstniecības personu sertifikācijas institūcijas.

2.2 Ja Latvijas Republikā reglamentētajās profesijās veselības aprūpes jomā personai nav normatīvajos aktos noteiktajā kārtībā izdota spēkā esoša ārstniecības personas sertifikāta, šo noteikumu 2. punktā minētos dokumentus izsniedz Veselības inspekcija.”

3. Aizstāt 13. punktā skaitli, zīmi un vārdus “50 % no valstī noteiktās minimālās darba algas” ar skaitli un vārdu “37,39 *euro*“*.*

4. Svītrot informatīvajā atsaucē uz Eiropas Savienības direktīvām 1., 2., 3., 5., 6., 7., 8., 9., 10. un 11.punktu.

5. Papildināt informatīvo atsauci uz Eiropas Savienības direktīvām ar 12. un 13. punktu šādā redakcijā:

“12) Eiropas Parlamenta un Padomes 2005. gada 7. septembra Direktīvas [2005/36/EK](http://eur-lex.europa.eu/eli/dir/2005/36?locale=LV) par profesionālo kvalifikāciju atzīšanu;

13) Eiropas Parlamenta un Padomes 2013. gada 20. novembra Direktīvas 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu (IMI regulu).”

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

31.08.2017. 10:57

317

I.Stūre, 67047899

Inese.Sture@izm.gov.lv